1. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 0513 της 16 Οκτ./1 Νοεμ. 1961 (ΦΕΚ Β΄ 391) Περί εγκρίσεως του Γενικού Κανονισμού οργανώσεως και τελέσεως εκθέσεων προϊόντων της Ελληνικής παραγωγής εν τω Ζαππείω Μεγάρω και τω περί αυτώ χώρω. Έχοντες υπ’ όψιν: α)Τας διατάξεις του άρθρ. 21 παρ. 2 του Α.Ν. 1920/1939 «περί τροποποιήσεως, συμπληρώσεως και κωδικοποιήσεως των διατάξεων περί διοικήσεως της υπό του Ευαγγέλου Ζάππα και καταληφθείσης εις το Έθνος περιουσίας» και β)Την από 28.6.1961, απόφασιν της Επιτροπής Ολυμπίων και Κληροδοτημάτων, αποφασίζομεν: Εγκρίνομεν τον καταρτισθέντα υπό της Επιτροπής Ολυμπίων και Κληροδοτημάτων και καταχωριζόμενον κατωτέρω κανονισμόν οργανώσεως και τελέσεως του Ζαππείου Μεγάρου και των περί αυτώ χώρω εκθέσεων προϊόντων της Ελληνικής εν γένει παραγωγής, ως ούτος ετροποποιήθη υφ’ ημών. Ο κανονισμός ούτος τίθεται εις εφαρμογήν από της δημοσιεύσεώς του εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. Επιτροπή Ολυμπίων και Κληροδοτημάτων Εκδίδεται κατά τας διατάξεις του άρθρ. 21 παρ. 2 του Α.Ν. 1920/1939. Γενικός Κανονισμός οργανώσεως  και τελέσεως εκθέσεων προϊόντων  της Ελληνικής εν γένει Παραγωγής  εν τω Ζαππείω Μεγάρω και των περί αυτώ χώρω Γενικαί Διατάξεις «Η Επιτροπή Ολυμπίων και Κληρ/των τελεί τους υπό του Α.Ν. 1920/1939 προβλεπόμενους, προς εμψύχωσιν της Γεωργίας, Βιομηχανίας, Κτηνοτροφίας, Βιοτεχνίας, Οικοτεχνίας και Καλών Τεχνών διαγωνισμούς εν τω Ζαππείω Μεγάρω. Ωσαύτως τελεί Εκθέσεις κατά μικρότερα χρονικά διαστήματα προς διαφήμισιν και προαγωγήν ωρισμένων μόνον κατηγοριών προϊόντων της Ελληνικής Παραγωγής». Αι εντός « » διατάξεις του προοιμίου αντικατεστάθησαν ως άνω δια της υπ’ αριθ. Ε.1980/ 379 της 23 Φεβρ./10 Μαρτ. 1962 αποφ. Υπ. Οικονομικών και Εμπορίου (ΦΕΚ Β΄ 83). Ημερομηνία – Εκθέται – Εκθέματα Άρθρ.1.-α)Εις τας υπό της Επιτροπής Ολυμπίων και Κληροδοτημάτων οργανουμένας εκθέσεις δια τους ως άνω σκοπούς γίνονται δεκτά ως εκθέματα προϊόντα Γεωργοκτηνοτροφικά, Βιομηχανικά, Βιοτεχνικά, Οικοτεχνίας, Υπεδάφους και Καλών Τεχνών της Ελληνικής παραγωγής και ενεργείας εν γένει. Αποκλείονται εκκρηκτικαί ή εύφλεκτοι ύλαι και τα μεταχειρισμένα είδη. β)Η ημερομηνία ενάρξεως και λήξεως των εκθέσεως ως και τα είδη των εκθεμάτων τα οποία θα γίνωνται δεκτά εις τας εκθέσεις καθορίζονται υπό της Ε.Ο.Κ., η οποία διατηρεί το δικαίωμα της αλλαγής τούτων ανά πάσαν στιγμήν, χωρίς εκ τούτου ν’ απορρέη υπέρ των εκθετών δικαίωμα αποζημιώσεως οιασδήποτε φύσεως. γ)Τα εκθέματα εμφανίζονται κατά κατηγορίας παραγωγής (Βιομηχανίας, Γεωργίας κλπ.) και κατά κλάδους εκάστης κατηγορίας (Καπνοβιομηχανία κλπ.). δ)Τα προϊόντα της Ελληνικής αγροτικής παραγωγής εκτίθενται κατά κατηγορίας, κατά τρόπον ομαδικόν και εις ειδικούς χώρους υπό Κρατικών Οργανισμών, Επιχειρήσεων Κοινής Ωφελείας, Νομ. Προσώπων Δημοσίου Δικαίου, Γεωργικών Συνεταιρισμών πάσης φύσεως και Νομών και Κοινοτήτων (εις ταύτα δεν περιλαμβάνονται τα προϊόντα βιομηχανίας, βιοτεχνίας και Καλών Τεχνών). ε)Μεγάλαι επιχειρήσεις ως και διάφοροι οργανισμοί δύνανται να εκθέσωσι τα προϊόντα των εις ιδιαίτερους χώρους και υπό όρους καθοριζομένους υπό της Ε.Ο.Κ. (Αντί της σελ. 277(β)Σελ. 277(γ) 49 Εκθέσεις Ζαππείου Μεγάρου 18.Η.γ.1 Δήλωσις συμμετοχής – Εγγραφή εκθετών, πληρωμή δικαιώματος Ε.Ο.Κ. Άρθρ.2.-α)Γίνονται δεκτοί ως εκθέται Κρατικοί Οργανισμοί, Νομικά Πρόσωπα Δημοσίου και Ιδιωτικού Δικαίου, Επιχειρήσεις Κοινής Ωφελείας, Γεωργικοί Συνεταιρισμοί ή ενώσεις τούτων και Νομοί της Ελλάδος, βιομήχανοι, βιοτέχναι ή παραγωγή εν γένει (φυσικά πρόσωπα, εταιρείαι πάσης φύσεως κλπ.) είτε απ’ ευθείας είτε δι’ αντιπροσώπων των. β)Η εγγραφή τινος ως εκθέτου, γίνεται δια εντύπου δηλώσεως υπογραφομένης παρά του ιδίου ή του εξουσιοδοτουμένου εγγράφως προς τούτο αντιπροσώπου του, η οποία υποβάλλεται εις την Ε.Ο.Κ. του βραδύτερον δύο μήνας προ της ενάρξεως της εκθέσεως. γ)Πάσα υποβαλλομένη δήλωσις περί εγγραφής και συμμετοχής εις την έκθεσιν ελέγχεται και κρίνεται παρά της Ε.Ο.Κ. αποδεκτή ή απορριπτέα. δ)Εάν η δήλωσις κριθή αποδεκτή παραδίδεται εις τον εκθέτην το Δελτίον εκθέτου, οπότε ούτος θεωρείται ως εκθέτης και αναλαμβάνει την υποχρέωσιν να συμμορφωθή απαρεγκλίτως προς απάσας τας διατάξεις του παρόντος κανονισμού, ως και προς όσας μέλλουν τυχόν να προστεθούν εις αυτόν, χάριν της καλής λειτουργίας της εκθέσεως. ε)Εάν η δήλωσις απορριφθή παρά της Ε.Ο.Κ., η απόφασις αυτής είναι ανέκκλητος και η Ε.Ο.Κ. ουδαμώς είναι υποχρεωμένη να δικαιολογήση ταύτην, ειμή μόνον να επιστρέψη το προκαταβληθέν δικαίωμα συμμετοχής. ς)Μετά της δηλώσεως εγγραφής ως εκθέτου, ο ενδιαφερόμενος προκαταβάλλει ή εμβάζει δια τραπεζιτικής ή ταχυδρομικής εντολής εις την Ε.Ο.Κ. το δικαίωμα εγγραφής, ενοίκιον, όπερ καθορίζεται ως κατωτέρω: Τιμολόγιον Επί εστεγασμένων χώρων ζ)Δια χώρον 2Χ3=6 τ.μ. δραχ. 70 δι’ εκάστην ημέραν λειτουργίας της εκθέσεως. Επί ανοικτών χώρων του Ζαππείου Μεγάρου και Κήπου, πλην του χώρου του περιστυλίου παραχωρουμένου δια την τέλεσιν εκθέσεων. η)Δια χώρον 2Χ3=6 τ.μ. δραχ. 40 δι’ εκάστην ημέραν λειτουργίας της εκθέσεως. θ)Τα διαμερίσματα των εκθετών έχουν τας ανωτέρω επιφανείας. Δύναται η Ε.Ο.Κ. εφ’ όσον υπάρχει χώρος να παραχωρήση και δύο ή τρία συνεχόμενα διαμερίσματα εις έκαστον εκθέτην. ι)Έκαστον παραδιδόμενον εις τον εκθέτην διαμέρισμα, διαχωρίζεται εκ του ετέρου δια διαχωρίσματος ύψους, 1.60 του μέτρου. Σελ. 278(γ) 187-74 ια)Επί καλλιτεχνικών εκθέσεων παντός είδους το ενοίκιον της Ε.Ο.Κ. δύναται κατόπιν αποφάσεώς της να περιορίζηται εις τας εκ των εισιτηρίων εισόδου και της πωλήσεως των καταλόγων εισπράξεις. Η τιμή του εισιτηρίου θα καθορίζηται δια αποφάσεως της Ε.Ο.Κ. Εις τους συμμετέχοντας της εκθέσεως καλλιτέχνας παραχωρείται ανά εν δελτίον διαρκούς εισόδου και ανά εις κατάλογος δωρεάν. ιβ)Η Ε.Ο.Κ. εις περιπτώσεις τελέσεως εκθέσεων εν συνεργασία μετά Κρατικών Υπηρεσιών, Οργανισμών Δημοσίου και Ιδιωτικού δικαίου Κοινωφελών σκοπών, και εφ’ όσον η οργάνωσις και τα έξοδα της εκθέσεως ήθελον αναληφθή παρά των εν λόγω Οργανισμών, δύναται δι’ αποφάσεώς της να καθορίζη μειωμένον ενοίκιον, επί εκάστης περιπτώσεως, ανάλογον της φύσεως της εκθέσεως. Δια της ιδίας αποφάσεως καθορίζονται και οι όροι της συνεργασίας. ιγ)Το παραχωρούμενον εις εκθέτην διαμέρισμα δεν δύναται να μεταβιβασθή δι’ οιονδήποτε λόγον εις έτερον. Εάν συμβή τούτο, ο εκθέτης απόλλυσι παν δικαίωμα συμμετοχής εις την έκθεσιν, τα παρ’ αυτού καταβληθέντα δικαιώματα εκπίπτονται υπέρ της Ε.Ο.Κ., ο δε χώρος εκκενούται άνευ ευθύνης τινός δι’ απώλειαν ή φθοράν των εν τω εκκενουμένω διαμερίσματι εκθεμάτων. ιδ)Τα έξοδα της κατασκευής των περιπτέρων, διαμερισμάτων, διακόσμου βαρύνουν τον εκθέτην. ιε)Προκειμένου περί ομαδικών συμμετοχών ή επισήμων και ημιεπισήμων κρατικών συμμετοχών δύναται η Ε.Ο.Κ. να παραχωρήση έκπτωσιν μέχρι 20% επί του τιμολογίου. ις)Προκειμένου να τεθούν μηχανήματα εν λειτουργία προς επίδειξιν, ο εκθέτης υποχρεούται να λάβη τα προσήκοντα μέτρα ασφαλείας και προφυλάξεως του τε προσωπικού και των επισκεπτών. Ο εκθέτης τυγχάνει ο μόνος υπεύθυνος δια παν ατύχημα, το οποίον θα ήτο δυνατόν να συμβή κατά τας επιδείξεις μηχανημάτων ή εργαλείων εν λειτουργία, της Ε.Ο.Κ. μη υπεχούσης ουδεμιάς ευθύνης έναντι οιουδήποτε παθόντος. Εις ην περίπτωσιν η Ε.Ο.Κ. θα εθεωρείτο υπόλογος έναντι τρίτων, ο εκθέτης υποχρεούται να αποκαταστήση πάσαν ζημίαν της Ε.Ο.Κ. εκ τούτου. ιζ)Επί των ανοικτών χώρων δικαιούται ο εκθέτης ν’ ανεγείρη πρόχειρον περίπτερον, υπό την προϋπόθεσιν της εγκρίσεως των σχετικών σχεδίων υπό της Ε.Ο.Κ. 50 18.Η.γ.1 Εκθέσεις Ζαππείου Μεγάρου Παραλαβή – παράδοσις χώρων – διάκοσμος Άρθρ.3.-α)Ο εκθέτης υποχρεούται εις ευπρόσωπον διακόσμησιν του διαμερίσματός του, συμμορφούμενος προς τας οδηγίας της Ε.Ο.Κ. Προς τούτο υποβάλει εις αυτήν εγκαίρως τα σχέδια εις διπλούν του διακόσμου του προς έγκρισιν. Εν αθετήσει της κατά τα ανωτέρω υποχρεώσεως του εκθέτου όπως διακοσμίση ευπρεπώς και κατά τρόπον αποδεκτόν υπό της Ε.Ο.Κ., το διαμέρισμά του, απαγορεύεται το άνοιγμα και η λειτουργία τούτου. Το προκαταβληθέν ενοίκιον δεν επιστρέφεται. β)Το διαμέρισμα και γενικώς ο χώρος εκάστου εκθέτου καθορίζεται υπό της Ε.Ο.Κ. κατά την κρίσιν αυτής και επί τη βάσει της κατηγορίας εις την οποία εδήλωσεν ο εκθέτης. Η Ε.Ο.Κ. καθορίζει κατά την κρίσιν αυτής την κατηγορίαν δικαιουμένη και μετά τον καθορισμόν των διαμερισμάτων ή χώρου να επιφέρη μετακινήσεις και τροποποιήσεις θέσεων, χωρίς εκ τούτου ουδέν απολύτως δικαίωμα αποζημιώσεως να γεννάται υπέρ του εκθέτου, τον οποίον αφορά η μετακίνησις. γ)Η παραχώρησις της ζητηθείσης επιφανείας δεν είναι υποχρεωτική δια την Ε.Ο.Κ. η οποία δύναται κατά την κρίσιν της να παραχωρήση χώρον μικρότερον ή μεγαλύτερον αναλόγως των παρουσιαζομένων αναγκών συμμετοχής και εμφανίσεως της εσωτερικής διατάξεως των περιπτέρων. Επί καταλήψεως χώρου μικροτέρου του αιτηθέντος, ουδέν δικαίωμα γεννάται υπέρ του εκθέτου περί μειώσεως του καταβληθέντος ενοικίου συμμετοχής. δ)Τα διαμερίσματα και οι λοιποί χώροι τίθενται εις την διάθεσιν των εκθετών προ της ενάρξεως της εκθέσεως εις χρόνον καθοριζόμενον παρά της Επιτροπής ειδικώς κατά τελουμένην έκθεσιν, καλουμένων των δικαιούχων δια του τύπου ή άλλως να τα παραλάβουν. Άπασαι αι εργασίαι διακοσμήσεως, εγκαταστάσεως και τοποθετήσεως των εκθεμάτων πρέπει να έχουν περατωθή απαραιτήτως 3 ημέρας προ του ανοίγματος της εκθέσεως. ε)Διαμερίσματα μη παραληφθέντα εντός του υπό της Ε.Ο.Κ. καθοριζομένου χρόνου του ανοίγματος της εκθέσεως θεωρούνται διαθέσιμα και διατίθενται εις άλλους εκθέτας υπό της Ε.Ο.Κ., η οποία δεν υποχρεούται να επιστρέψη το καταβληθέν δικαίωμα συμμετοχής ή να καταβάλη οιανδήποτε αποζημίωσιν. ς)Τυχόν προτιμήσεις των εκθετών δια τα παραχωρητέα εις αυτούς διαμερίσματα ή άλλους χώρους, λαμβάνονται υπ’ όψιν υπό της Ε.Ο.Κ. και ικανοποιούνται εν τω μέτρω του δυνατού. ζ)Ο γενικός φωτισμός των περιπτέρων της εκθέσεως βαρύνει την Ε.Ο.Κ. Πρόσθετος ηλεκτρική ενέργεια ζητουμένη παρά του εκθέτου δια φωτισμόν του διαμερίσματός του ή άλλην χρήσιν, παραχωρείται εφ’ όσον είναι δυνατόν και πληρώνεται εις την Ε.Ο.Κ. ιδιαιτέρως βάσει ειδικού τιμολογίου, περιλαμβάνοντος την καθ’ αυτό καταναλωθείσαν ηλεκτρικήν ενέργειαν, πλέον εξόδων υποπαροχής κλπ. η)Ο εκθέτης υποχρεούται μετά την λήξιν της εκθέσεως να παραδώση το διαμέρισμά του εις οίαν κατάστασιν το παρέλαβεν, απαγορευομένης της εμπήξεως ήλων (καρφιών) κλπ. εις τους τοίχους του Μεγάρου, καθώς και της βαφής τούτων και του δαπέδου. Εν εναντία περιπτώσει καταβάλλει αποζημίωσιν καθοριζομένην υπό της Ε.Ο.Κ. θ)Τα επ’ ευκαιρία των εκθέσεων αναγειρόμενα περίπτερα παραπήγματα κλπ., διαλύονται, κατεδαφίζονται και τα οικοδομικά υλικά αποκομίζονται εντός 3ημέρου από της λήξεως της εκθέσεως, μερίμνη των εκθετών. Εν ολιγωρία τούτων η κατεδάφισις και η αποκομιδή ενεργείται υπό της Ε.Ο.Κ. η δε σχετική δαπάνη βεβαιούται και εισπράττεται κατά τας διατάξεις του Α.Ν. 1920/1939. Τα εκ των περιπτέρων τούτων παντός είδους υλικά περιέρχονται αναποζημιώτως εις την Ε.Ο.Κ. Διαφημίσεις – Επιγραφαί – Κατάλογος εκθετών Άρθρ.4-α)Επιτρέπεται εις τους εκθέτας η διαφήμισις των εκθεμάτων των και μόνον αυτών, εντός του διαμερίσματός των, υπό την αυστηράν προϋπόθεσιν, ότι αύτη δεν θα είναι ούτε θορυβώδης, ούτε ενοχλητική δια τους παρακειμένους. Απαγορεύεται η διαφήμισις, οιασδήποτε μορφής υπέρ τρίτων. β)Οι εκθέται υποχρεούνται εις την τοποθέτησιν επιγραφής αναλόγου προς την διακόσμησιν του διαμερίσματός των, εγκρινομένης παρά της Ε.Ο.Κ. Επί της επιγραφής αναγράφεται η επωνυμία του εκθέτου. γ)Η δήλωσις συμμετοχής εκθέτου, ίνα γίνη αποδεκτή, πρέπει απαραιτήτως να συνοδεύηται και υπό του δελτίου Καταλόγου εκθετών, δεόντως, συμπεπληρωμένου και υπογεγραμμένου, δυνάμει του οποίου δικαιούται ο εκθέτης εις δωρεάν καταχώρισιν αα) της επωνυμίας του κατ’ αλφαβητικήν σειράν εκθετών και ββ)των κατά την δήλωσίν του εκτεθησομένων προϊόντων. δ)Η Ε.Ο.Κ. μεριμνά δια την εκτύπωσιν και κυκλοφορίαν του καταλόγου κατά την διάρκειαν της εκθέσεως. ε)Ο κατάλογος εκθετών της εκθέσεως παραχωρείται εις τους εκθέτας επί καταβολή της αξίας του, καθοριζομένης υπό της Ε.Ο.Κ. ς)Εάν ο εκθέτης επιθυμή δικαιούται να ζητήση την καταχώρισιν διαφημίσεως ολοσελίδου ή μικροτέρας εν τω καταλόγω της εκθέσεως, επί πληρωμή βάσει του ισχύοντος δια τον κατάλογον τιμολογίου. Προς τούτο συμπλη(Μετά την σελ. 278(β)Σελ. 279(β) 176-37 51 Εκθέσεις Ζαππείου Μεγάρου 18.Η.γ.1 ρώνει, υπογράφει και υποβάλλει ταυτοχρόνως με την δήλωσιν συμμετοχής την προσηρτημένην αυτή έντυπον εντολήν καταχωρίσεως της διαφημίσεως υποχρεούμενος εις την προκαταβολήν του αντιτίμου της. Εν αντίτυπον του καταλόγου εκθετών παραχωρείται εις αυτόν δωρεάν. ζ)Δύναται η Ε.Ο.Κ. να κυκλοφορήση κατά την διάρκειαν εκθέσεως, και πρόχειρον συνοπτικόν οδηγόν, ούτινος το περιεχόμενον ρυθμίζεται κατά την κρίσιν αυτής. Δελτία διαρκούς εισόδου εκθετών – βοηθών Άρθρ.5.-α)Έκαστος εκθέτης, είτε πρόκειται περί μεμονωμένου ατόμου, είτε περί εταιρείας ή εν απουσία τούτου, έκαστος αντιπρόσωπος, δικαιούται δι’ εαυτόν δωρεάν ενός διαρκούς δελτίου εισόδου εκθέτου, καθώς και δύο δελτίων δια τους βοηθούς του, εφ’ όσον ο παρ’ αυτού κατεχόμενος χώρος είναι ένα διαμέρισμα. Επί περισσοτέρων διαμερισμάτων δικαιούται αντιστοίχου αριθμού δελτίων ουχί περισσοτέρων των 4. β)Όλα τα δελτία διαρκούς εισόδου, είτε εκθετών, είτε βοηθών είναι προσωπικά απαγορευομένης της μεταβιβάσεώς των, υπό οιονδήποτε πρόσχημα. Δελτία ευρισκόμενα εις χείρας τρίτων κατάσχονται. γ)Πέραν των ως άνω καθοριζομένων δελτίων, δύναται να παραχωρηθούν τοιαύτα επί πληρωμή κατά τα καθοριζόμενα εγκαίρως υπό της Ε.Ο.Κ. δ)Αι τυχόν παρεχόμεναι εκπτώσεις επί της τιμής των εισιτηρίων δια τους εκθέτας και τους βοηθούς αυτών και επί των κομίστρων και ναύλων δια τα εκθέματα υπό των διαφόρων συγκοινωνιακών μέσων θέλουσι ανακοινούσθαι εν καιρώ. Ώραι λειτουργίας – λήξις – εναποθήκευσις Εκκένωσις χώρων Άρθρ.6.-α)Αι ώραι ανοίγματος και κλεισίματος του χώρου και των περιπτέρων της εκθέσεως ορισθήσονται εν καιρώ παρά της Ε.Ο.Κ. Πέραν τούτων ουδείς δικαιούται να παραμείνη εν τω διαμερίσματι ή περιπτέρω του άνευ ειδικής αδείας. β)Η είσοδος εις τον χώρον της εκθέσεως γίνεται επί πληρωμή εισιτηρίου καθοριζομένου παρά της Ε.Ο.Κ. Ουδείς εκ των εκθετών έχει το δικαίωμα να επιβάλη πληρωμήν ιδιαιτέραν δια την εις το διαμέρισμά του είσοδον. γ)Την επομένην της λήξεως της εκθέσεως άρχεται η εκκένωσις των διαμερισμάτων και πρέπει αύτη να έχη περατωθή εντός 3ημέρου. Εκθέματα παραμένοντα μετά την προθεσμίαν ταύτην μεταφέρονται δια λογαριασμόν του εκθέτου εις αποθήκην της Ε.Ο.Κ., μη υπεχούσης ουδεμίαν ευθύνην δι’  Σελ. 280(β) 176-38 οιανδήποτε βλάβην, φθοράν ή αλλοίωσιν, είτε κατά την μεταφοράν είτε κατά την παραμονήν των εκθεμάτων εις τας αποθήκας ή εις τον χώρον της εκθέσεως εξ οιασδήποτε αιτίας. δ)Δια τα εξ οιονδήποτε λόγον εναποθηκευόμενα εν ταις αποθήκαις της Ε.Ο.Κ. εμπορεύματα δύναται να εισπραχθώσι αποθήκευτρα βάσει ειδικού τιμολογίου καθοριζομένου υπό της Ε.Ο.Κ. Απονομή βραβείων και τιμητικών διπλωμάτων Άρθρ.7.-α)Εις τους εκθέτας δύναται κατόπιν αποφάσεως της Ε.Ο.Κ., ν’ απονέμωνται τα κατωτέρω βραβεία υπό τον τίτλον «ΒΡΑΒΕΙΟΝ ΖΑΠΠΑ». α)Μέγα Βραβείον 2)Δίπλωμα τιμής 3)Χρυσούν μετάλλειον 4)Αργυρούν μετάλλειον 5)Χαλκούν μετάλλειον 6)Εύφημος μνεία. β)Τα κατά την προηγουμένην παράγραφον βραβεία απονέμονται κατόπιν αποφάσεως ελλανοδίκου επιτροπής. Αι επιτροπαί διακρίνονται εις πρώτου και δευτέρου βαθμού. Τα της συγκροτήσεως και συνθέσεως των επιτροπών τούτων ως και πάσα λεπτομέρεια περί απονομής των βραβείων καθορίζονται δι’ αποφάσεως της Ε.Ο.Κ. Ειδικαί Διατάξεις Άρθρ.8.-α)Ο εκθέτης υποχρεούται να σεβασθή ανεξαιρέτως απάσας τας διατάξεις του παρόντος κανονισμού και να συμμορφωθή προς αυτάς απαρεγκλίτως. β)Εάν λόγοι ανωτέρας βίας θα ημπόδιζον την έναρξιν και τέλεσιν της εκθέσεως ή την ομαλήν λειτουργίαν αυτής, οι εκθέται δεν δικαιούνται εκ τούτου εις ουδεμίαν αποζημίωσιν, ουδέ δικαιούνται εις την επιστροφήν καταβληθέντων παρ’ αυτών οιωνδήποτε ποσών. γ)Η Ε.Ο.Κ. απαλλάσσεται πάσης ευθύνης δια τυχόν ολικάς ή μερικάς απωλείας, φθοράς, αλλοιώσεις εκθεμάτων και υλικών διακόσμου, αίτινες θα επήρχοντο από πλημμύρας, θεομηνίας, πυρκαϊάς, σεισμούς κλπ. δ)Δεν λαμβάνεται υπ’ όψιν και θεωρείται ως άκυρος και μη υποβληθείσα δήλωσις συμμετοχής, ηρτημένη εξ όρων ή αιρέσεων. 52 18.Η.γ.1 Εκθέσεις Ζαππείου Μεγάρου ε)Επί ωρισμένων περιπτώσεων η Ε.Ο.Κ. δικαιούται, εάν λόγοι καλυτέρας επιδείξεως ομοειδών εκθεμάτων το επιβάλλουν να ζητήση την εμφάνισίν των κατά τρόπον ενιαίον και ομαδικόν, των εκθετών υποχρεουμένων να συμμορφωθούν με τας υποδείξεις της Ε.Ο.Κ. δια την πραγματοποίησιν μιάς τοιαύτης ομαδικής εμφανίσεως. ς)Δεν επιτρέπεται το άναμμα πυράς εντός των διαμερισμάτων των περιπτέρων. ζ)Η κινηματογράφησις και η λήψις φωτογραφιών εγχρώμων ή μη ή σκίτσων γενικών ή ειδικών απόψεων επιτρέπεται μόνον κατόπιν ειδικής αδείας της Ε.Ο.Κ. η)Δεν επιτρέπεται η διανομή διαφημιστικών εντύπων ή τιμοκαταλόγων κλπ. εκτός των διαμερισμάτων. θ)Δεν επιτρέπεται η διάθεσις εισιτηρίων ή λαχείων εν τω χώρω της εκθέσεως υπέρ οιουδήποτε σκοπού. ι)Δεν επιτρέπεται η συμμετοχή και η έκθεσις των αυτών προϊόντων του ιδίου παραγωγού (βιομηχάνου, βιοτέχνου κλπ.) πλέον της μιάς φοράς. ια)Δεν επιτρέπεται η εν τω δηλωθέντι χώρω οιασδήποτε κατηγορίας, έκθεσις ειδών μη περιλαμβανομένων εν τη δηλώσει συμμετοχής. Όταν τούτο διαπιστωθή υπό της υπηρεσίας της Ε.Ο.Κ., ο παραβάτης υπόκειται εις πρόστιμον αποφάσει της Ε.Ο.Κ. μέχρι του δεκαπλασίου του ενοικίου. ιβ)Δεν επιτρέπονται αι εντός των διαμερισμάτων της εκθέσεως (περιπτέρων κλπ.) πωλήσεις των εκθεμάτων. ιγ)Δια πάσαν διαφοράν μεταξύ της Ε.Ο.Κ. και οιουδήποτε τρίτου, κατά τόπον αρμόδια καθίστανται τα καθ’ ύλην αρμόδια δικαστήρια της πόλεως Αθηνών. ιδ)Οιασδήποτε φύσεως οφειλαί προς την Ε.Ο.Κ. προερχόμεναι από συμμετοχάς ή εκμεταλλεύσεις επιβαρύνονται με τον μόνιμον τόκον υπερημερίας. Προϋπολογισμός εκθέσεως Οργανωτική και Εκτελεστική Επιτροπή Άρθρ.9.-α)Η Ε.Ο.Κ. δι’ αποφάσεώς της συνιστά 1)Επιτροπήν εκ μελών ή μη ταύτης, δια την οργάνωσιν και τέλεσιν της εκθέσεως, συμφώνως προς τους όρους του παρόντος και τας ληφθείσας σχετικάς αποφάσεις. Εις την οργανωτικήν επιτροπήν συμμετέχει και ο Γεν. Γραμματεύς της Ε.Ο.Κ. και 2) Εκτελεστικήν και Διαχειριστικήν Επιτροπήν της εκθέσεως αποτελουμένην εκ του Προέδρου ή Αντιπροέδρου, του Γεν. Γραμματέως και του Λογιστού της Ε.Ο.Κ., ως λογιστού και ταμίου της εκθέσεως. Αι αποφάσεις των Επιτροπών τούτων λαμβάνονται κατά πλειοψηφίαν, νικώσης εν ισοψηφία της ψήφου του Προέδρου. β)Η Ε.Ο.Κ. συντάσσει ιδιαίτερον προϋπολογισμόν εσόδων και εξόδων της εκθέσεως, όστις εγκρίνεται υπό του Υπουργού των Οικονομικών. Εντός δύο μηνών από της λήξεως της εκθέσεως υποβάλλεται εις το Υπουργείον Οικονομικών ο σχετικός απολογισμός και Ισολογισμός. γ)Προϋπολογισμός, απολογισμός και Ισολογισμός της εκθέσεως συντάσσεται υπό της υπηρεσίας της Ε.Ο.Κ. Αι αναγεγραμμέναι εις τον προϋπολογισμόν εκθέσεως δαπάναι εγκρίνονται υπό της Εκτελεστικής και Διαχειριστικής Επιτροπής της Εκθέσεως. Αι προμήθειαι και η εκτέλεσις των διαφόρων έργων δια την τέλεσιν της εκθέσεως, λόγω της φύσεως τούτων και του επείγοντος ενεργούνται δι’ απ’ ευθείας συμβάσεων ή προχείρων διαγωνισμών. Η πληρωμή των δαπανών ενεργείται ως και η εκ της Ε.Ο.Κ., ανοιγουμένου ιδιαιτέρου τρεχούμενου λογαριασμού παρά τη Εθνική Τραπέζη της Ελλάδος υπό τον τίτλον «Ε.Ο.Κ. Πανελλήνιος Έκθεσις». Εις τον λογαριασμόν τούτον κατατίθενται και τα έσοδα της εκθέσεως. Ουδεμία μεταφορά από κεφαλαίου εις κεφάλαιον και από άρθρου εις άρθρον επιτρέπεται εις τον προϋπολογισμόν άνευ προηγουμένης εγκρίσεως της Ε.Ο.Κ. δ)Οι πόροι της εκθέσεως αποτελούνται: 1)Εξ εισφοράς της Ε.Ο.Κ. 2)εξ εισφοράς του Κράτους, 3)εξ εισφοράς των διαφόρων επαγγελματικών οργανώσεων και ιδιωτών, 4)εξ εισιτηρίων εισόδου δελτίων επισκεπτών και καταλόγων εκθετών, 5)εκ πάσης άλλης δωρεάς ή εισφοράς υπέρ της εκθέσεως, και 6)εκ δικαιωμάτων συμμετοχής των εκθετών. Τα τυχόν κέρδη εκ των εκθέσεων περιέρχονται εις την Ε.Ο.Κ. 